MENA โตครั้งใหญ่กับ “กลุ่มตะวันแดง” ฟากโบรกชี้กำไรปีนี้ 74 ล้าน เคาะเป้า 3 บ.
MENA โอกาสเติบโตครั้งใหญ่กับกลุ่มตะวันแดง ขณะที่ บล.ทรีนีตี้ ประเมินกําไรในปี 66 อยู่ที่ 74 ล้านบาท โดยเป็นผลมาจากทั้งการเติบโตของกองรถโม่ที่เพิ่มขึ้นกว่า 100 คัน และส่วนแบ่งรายได้จาก TMD ที่เพิ่มขึ้น แนะนํา “ซื้อ” ราคาเป้าหมาย 3 บาท
MENA โอกาสเติบโตครั้งใหญ่กับกลุ่มตะวันแดง ขณะที่ บล.ทรีนีตี้ ประเมินกําไรในปี 66 อยู่ที่ 74 ล้านบาท โดยเป็นผลมาจากทั้งการเติบโตของกองรถโม่ที่เพิ่มขึ้นกว่า 100 คัน และส่วนแบ่งรายได้จาก TMD ที่เพิ่มขึ้น แนะนํา “ซื้อ” ราคาเป้าหมาย 3 บาท
28 มี.ค. 2566

ผู้สื่อข่าวรายงานว่า บริษัท มีนาทรานสปอร์ต จำกัด (มหาชน) หรือ MENA โอกาสเติบโตครั้งใหญ่เมื่อบริษัทได้ร่วมลงทุนกับ บริษัทตะวันแดง โลจีสติกส์ จํากัด ในการจัดตั้ง บริษัท ทีดี เอ็ม ลอจิสติกส์ จํากัด (TDM) ซึ่งให้บริการขนส่งสินค้าอุปโภคบริโภคให้กับ บริษัท ซี.เจ. เอ็กซ์เพรส (CJ) โดย MENA ถือหุ้น 35%
สำหรับการร่วมทุนในครั้งนี้เกิดจากบริษัทตะวันแดง โลจีสติกส์ จํากัด ได้เห็นถึงความสามารถของ MENA ในการบริหารจัดการกองรถที่มีประสิทธิภาพ ซึ่งบริษัทร่วมทุน TDM จะมีกองรถที่บริษัทจะเข้าไปร่วมบริหารกว่า 200 คันเพื่อขนส่งสินค้าให้กับกลุ่มร้านค้า CJ MORE, CJEXPRESS และ ร้านถูกดี มีมาตรฐาน
ขณะที่เดียวกันโอกาสการเติบโตของบริษัทไปพร้อมกับการขยายจำนวนสาขาของ CJ MORE, CJEXPRESS และถูกดี มีมาตรฐาน ในปัจจุบันกลุ่ม CJ มีจำนวนร้านค้าประมาณ 1 พันสาขาครอบคลุม 42 จังหวัด ซึ่งทาง CJ มีเป้าจะสาขาทั้งสิ้น 2 พันสาขาภายในปี 2569 และร้านถูกดี มีมาตรฐาน มีจำนวนสาขากว่า 5 พันสาขา และมีเป้าที่จะขยายเป็น 1 หมื่นสาขาในอีก 3 ปี ดังนั้นแล้วการเพิ่มขึ้นของสาขาจำทำให้ปริมาณการขนส่งสินค้าและจำนวนเที่ยวเพิ่มมากขึ้นตามไปด้วย
ทั้งนี้ หลังจากที่บริษัทได้ IPO เข้ามาทำให้ฐานทุนของบริษัทมีขนาดที่ใหญ่ขึ้น และบริษัทมี D/E ที่ต่ำเพียง 0.36 เท่า ทำให้บริษัทสามารถหาแหล่งเงินกู้เพื่อมาขยายธุรกิจได้ ซึ่งปัจจุบันบริษัทกําลังอยู่ในระหว่างการศึกษาหา M&amp;A ในการขยายกิจการโดยอาศัยจุดแข็งความชํานาญที่การบริหารจัดกการกองรถขนาดใหญ่ที่มีประสิทธิภาพ
โดยผลดังกล่าวข้างต้นทำให้ บล.ทรีนีตี้ ประเมินกําไรในปี 2566  อยู่ที่ 74 ล้านบาท เพิ่มขึ้น 37% เมื่อเทียบกับงวดเดียวของปีก่อน และในปี 2567 อยู่ที่ 99 ล้านบาท  เพิ่มขึ้น 34% เมื่อเทียบกับช่วงเดียวกันของปีก่อน ตามลำดับ โดยเป็นผลมาจากทั้งการเติบโตของกองรถโม่ที่เพิ่มขึ้นกว่า 100 คัน และส่วนแบ่งรายได้จาก TMD ที่เพิ่มขึ้นอย่างมีนัยสําคัญ
ดังนั้น แนะนํา “ซื้อ” ราคาเป้าหมาย 3 บาทต่อหุ้น (อิง PE 30 เท่า หรือ PEG ที่ 0.85 เท่า ) ประเมินการเติบโตของกําไรในปี 2566-67 จะมีค่าเฉลี่ย CAGR กว่า 35% และมีโอกาสในการทํา M&amp;A